Sørtakahe

Sørtakahe (Porphyrio hochstetteri) er en stor, men flygeudyktig fugl i riksefamilien (Rallidae) og inngår i slekten Porphyrio. Den er endemisk til Sørøya på New Zealand, der den bare finnes naturlig i sørvest. Taksonomi Arten hadde tidligere det norske navnet takahe, men den ble spilittet i to selvstendige arter. Den andre heter nå nordtakahe (P. mantelli) og var endemisk til Nordøya, men den ble utryddet omkring år 1894, trolig som følge av menneskeskapte endringer i habitatet, kombinert med jakt og predasjon. Biologi Sørtakahe er den største av de nålevende fuglene i riksefamilien, men den er flygeudyktig og har sterkt reduserte vinger. Den blir cirka 63 cm lang og cirka 50 cm høy. Hannene veier typisk 2 250–3 250 g (i snitt 2 673 g), mens hunnene gjerne veier 1 850–2 600 g (i snitt 2 268 g). Den har sterke bein, store føtter med ekstra lange tær og et meget kraftig nebb. Fargen på en voksen takahe er lillablå med grønnblåe farger på oversiden. Beina er rød/rosa-aktig. Kjønnene er like, men hannene er litt større enn hunnene. Sørtakaher foretrekker gressletter. Før menneskene kom til New Zealand levde den i sumpområder, men disse ble omgjort til jordbruksområder. Takahen spiser gress, planter og insekt. Takaher er monogame fugler. Reiret bygges under busker og kratt. De legger to egg. Arten lever i Murchison Mountains ved Te Anau-sjøen der den ble gjenoppdaget 20. november 1948. Man har også satt ut noen få individer på de rovdyrfrie øyene Tiritiri Matangi, Kapiti, Maud og Mana. I januar 2011 ble det satt ut en liten mengde med takaher i naturreservatet Zealandia i Wellington. Etter 1982 har bestanden hvert på mellom 110 til 225 individer. Inndeling Inndelingen følger AviList v2025. Norske populærnavn på artene følger Artsdatabanken. Eventuelle norske navn i parentes er uoffisielle. Gruiformes, tranefugler Rallidae, riksefamilien Porphyrio, 8 arter P. alleni, afrikapurpurhøne (monotypisk) P. martinica, amerikapurpurhøne (monotypisk) P. flavirostris, blekpurpurhøne (monotypisk) †P. paepae, marquesaspurpurhøne (monotypisk, utdødd) P. porphyrio, blåsultanhøne P. hochstetteri, sørtakahe (monotypisk) †P. albus, hvittakahe (monotypisk, utdødd) †P. mantelli, nordtakahe (monotypisk, utdødd) Galleri Referanser Eksterne lenker (en) Sørtakahe i Encyclopedia of Life (en) Sørtakahe i Global Biodiversity Information Facility (no) Sørtakahe hos Artsdatabanken (en) Sørtakahe hos Fossilworks (en) Sørtakahe hos ITIS (en) Sørtakahe hos NCBI (en) Kategori:Porphyrio hochstetteri – bilder, video eller lyd på Wikimedia Commons (en) Porphyrio hochstetteri – galleri av bilder, video eller lyd på Wikimedia Commons Porphyrio hochstetteri – detaljert informasjon på Wikispecies